b'\n_START_ARTICLE_\nLom\xc3\xa9n sopimukset\n_START_PARAGRAPH_\nLom\xc3\xa9n sopimus (ransk. Convention de Lom\xc3\xa9) on sopimus kaupallisesta yhteisty\xc3\xb6st\xc3\xa4 Euroopan unionin ja 70 Afrikan, Karibian ja Tyynenmeren (CAP) maan kanssa. Se allekirjoitettiin Togossa, Lom\xc3\xa9n kaupungissa helmikuussa 1975.\n_START_SECTION_\nHistoria\n_START_PARAGRAPH_\nEnsimm\xc3\xa4inen Lom\xc3\xa9n sopimus (Lom\xc3\xa9 I), joka tuli voimaan huhtikuussa 1976, oli tarkoitettu uudenlaiseksi yhteisty\xc3\xb6kehykseksi Euroopan yhteis\xc3\xb6jen (EY) ja  ACP maiden, ja erityisesti Britannian, Hollannin ja Ranskan entisten siirtomaiden v\xc3\xa4lille. Aluksi sopimukseen liittyi vain 12 j\xc3\xa4senmaata Euroopan yhteis\xc3\xb6jen lis\xc3\xa4ksi, mutta nykyisin j\xc3\xa4senmaiden luku on 69, joten sopimus on osoittanut toimivuutensa._NEWLINE_Sopimuksella oli kaksi keskeist\xc3\xa4 tarkoitusta. Ensinn\xc3\xa4kin sen piti helpottaa ACP-maiden maataloustuotteiden ja mineraalien tullivapaaksi muodostunutta tuontia Euroopan Yhteis\xc3\xb6jen alueelle. Erityisasema annettiin erilaisille tuotteille kuten sokeri ja liha, jotka kilpailivat omille EY:n sis\xc3\xa4markkinoilla. Toiseksi EY:n tarkoituksena oli adaptoida ko. maat toimimaan markkinatalouden puitteissa ja siksi maille kohdistettiin aluksi 3 miljardin euron tuki Euroopan j\xc3\xa4lleenrakennus- ja kehityspankin kautta._NEWLINE_Lom\xc3\xa9 I sopimukselle luotiin \xe2\x80\x9dStabex\xe2\x80\x9d j\xc3\xa4rjestelm\xc3\xa4, jonka tarkoituksena oli tasata Euroopan kehityspankin avulla ACP maiden EY:n alueelle tuotavien tuotteiden, jotka olivat ensisijaisesti maataloustuotteita, maailmanmarkkinahintaiset hintavaihtelut._NEWLINE_Se sopimus neuvoteltiin uudelleen kolmesti. Lom\xc3\xa9 II (tammikuu 1981 \xe2\x80\x93 helmikuu 1985) kasvattiapua ja investointeja 5.5 miljardiin euroon. T\xc3\xa4m\xc3\xa4n sopimuksen my\xc3\xb6t\xc3\xa4 luotiin  \xe2\x80\x9dSysmin\xe2\x80\x9d Potentiaalisen kaivostoiminnan kehitt\xc3\xa4misen j\xc3\xa4rjestelm\xc3\xa4 (Syst\xc3\xa8me de D\xc3\xa9veloppement du potentiel minier), joka k\xc3\xa4sitti kahdeksan eri raaka-ainetta ja j\xc3\xa4rjestelm\xc3\xa4 tuli mukaan, jos maailmanmarkkinahintojen lasku uhkasi tuotantoa._NEWLINE_Lom\xc3\xa9 III tuli voimaan maaliskuussa 1985 kauppavaihdon osalta ja toukokuussa 1986 avunannon osalta. Sopimus oli voimassa vuoteen 1990 saakka. T\xc3\xa4m\xc3\xa4n sopimuksen puitteissa ennakoitiin tuotettavaksi 1.3 miljoonaa tonnia ruokosokeria eurooppalaiseen hintaan. T\xc3\xa4t\xc3\xa4 sopimusta pidet\xc3\xa4\xc3\xa4n ruokosokerin tuottajamaiden kehityst\xc3\xa4 liikkeellepanneena voimana. N\xc3\xa4it\xc3\xa4 maita olivat Mauritius, Fid\xc5\xbei ja Ranskan Guayana._NEWLINE_Lom\xc3\xa9 IV allekirjoitettiin joulukuussa 1989. Sopimus k\xc3\xa4sitti vuosien 1990 ja 1999 v\xc3\xa4lisen ajan kaupan. Avustukset ja investointituet kasvoivat ensimm\xc3\xa4isen\xc3\xa4 viiten\xc3\xa4 vuotena 12 miljardiin euroon. Sopimukset kasvattivat EY:n sitoutumiset aina 8,5 miljardiin euroon. Sopimuksella edesautettiin yksityisi\xc3\xa4 investointeja ja yrityksi\xc3\xa4. Lis\xc3\xa4ksi se kannusti erilaisia yrityksi\xc3\xa4 yhteisty\xc3\xb6h\xc3\xb6n, mutta yhteisty\xc3\xb6h\xc3\xb6n kannustettiin my\xc3\xb6s ammattij\xc3\xa4rjest\xc3\xb6j\xc3\xa4._NEWLINE_Vuonna 2000 Lom\xc3\xa9n sopimukset korvattiin Cotonoun sopimuksella.'